
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 973 

-- - ~ 15 Νοεμβρίου 1995 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στη θέση Κατάβολο 
περιφέρεια Δήμου Κασσωπαϊων. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του εγκε¬ 
κριμένου σχεδίου του Δήμου Αλίμου (Ν. Αττικής) επί 
των οδών Χρονοπούλου αρ. 27 και Τσουδερού αρ. 
12, Ο.Τ. 4α. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΔΔ/2876 0) 

Κήρυξη αναδασωτέας έκτασης στη θέση Κατάβολο περι¬ 
φέρεια Δήμου Κασσωπαϊων. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΚΕΡΚΥΡΑΣ , 
Έχοντας υπόψη: 

1) Τις διατάξεις του Ν. 3200/55 περί διοικ/σης αποκ/ 
σης όπως τροποποιήθηκε και συμπληρώθηκε μεταγενέ¬ 
στερα με το Ν.Δ. 532/70. 

2) Το άρθρο 117 του Συντάγματος. 

3) Τις διατάξεις του Ν. 998/79 «Περί προστασίας των 
Δασών κ,λπ.» και ειδικότερα α) του άρθρου 41 παρ. 1, β) 
του άρθρου 38 παρ. 1 και 2, γ) του άρθρου 37. 


4) Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80, γ) 164836/ 
3163/10.8.81, δ) 167606/3282/20.8.81. 

5) Το άρθρο 12 Ν. 2040/92 και το Ν. 2240/94. 

6) Την αριθμ. ΔΔ/2875/25.10.1995 πρόταση της Δ/ 
νσης Δασών Κέρκυρας με την οποία προτείνεται η κήρυξη 
της παραπάνω έκτασης ως αναδασωτέας επειδή κατα¬ 
στράφηκε η δασική βλάστηση αποτελούμενη από κοκορε- 
βυθιά - πουρνάρι - σπάρτο από πυρκαγιά που εκδηλώθηκε 
στις 13.10.1995 και κατεστόλη στις 13.10.1995, αποφα¬ 
σίζουμε: 

Κηρύσσουμε αναδασωτέα την παραπάνω δημόσια δασι¬ 
κού χαρακτήρα έκταση εμβαδού τριάντα τριών στρεμμά¬ 
των (33,0 στρεμ.) που βρίσκεται στη θέση Κατάβολο περι¬ 
φέρεια Δήμου Κασσωπαϊων Ν. Κέρκυρας, προσδιορίζεται 
από τα στοιχεία Α, Β, Γ, Δ, Ε, Ζ, Η, θ, I, Α και έχει άρια: 

Ανατολικά: Ρέμα - Δασικού χαρακτήρα έκταση. 

Δυτικά: Αγροτική έκταση - Δασικού χαρακτήρα 
έκταση. 

Βόρεια: Δασικού χαρακτήρα έκταση. 

Νότια: Δασικού χαρακτήρα έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής με σκοπό την 
επαναδημιουργία με φυσική αναγέννηση της δασικής βλά¬ 
στησης που καταστράφηκε αποτελούμενης απά κοκορε- 
βυθιά, πουρνάρι, σπάρτο κ.λπ. και τον αποκλεισμό κάθε 
αλλαγής της μορφής και της χρήσης της έκτασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 25 Οκτωβρίου 1995 

Η Περ/κή Δ/ντρια 
ΑΡΤΕΜΙΣ ΚΑΡΑΣΣΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ.33299 (2 > 

■ Εγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του εγκεκριμένου 

σχεδίου του Δήμου Αλίμου (Ν. Αττικής) επί των οδών 

Χρονοπούλου αρ. 27 καιΤσουδερού αρ. 12, Ο.Τ. 4α. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (Α' 69) και ειδικότερα 
τα άρθρα 2, 4, 5, 15,16,17,18 και 21 (παρ. 6 και 7). 

2. Τις διατάξεις της 31901/3.5.1995 απόφασης του 
Υπουργού Περιβάλλοντος, Χωροταξίας και Δημοσίων Έρ¬ 
γων «Καθορισμός πολεοδομικού συγκροτήματος Αθηνών» 
(Β' 442/19.5.1995). 

3. Τις διατάξεις της παρ. 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις από 20.10.1993 (αρ. πρωτ. 36171/93) και από 
12.12.1993 (αρ. πρωτ. 36968/93) αιτήσεις των θεοδώ¬ 
ρου Αναστασάκου του Αναστασίου και Αγγελικής Αναστα- 
σάκου - Αναπλιώτου. 

5. Τις από 15.12.1993 (αρ. πρωτ. 38123/93), από 

1.3.1994 (αρ. πρωτ. 11844/94) και από 15.5.1995 (αρ. 
πρωτ. 33299/95) αιτήσεις της Αγγελικής Αναστασάκου - 
Αναπλιώτου. 

6. Τις από 15.11.1993 (αρ. πρωτ. 36967/93), από 

16.2.1994 (αρ. πρωτ. 11411/94) και από 9.3.1994 (αρ. 
πρωτ. 12266/94) αιτήσεις της Αιμιλίας, συζύγου Ηρα¬ 
κλείου Μπλούνα, η οποία ενεργεί ως αντιπρόσωπος, πλη¬ 
ρεξούσιος και αντίκλητος του Ιερού Καθεδρικού Ναού 
Αγίου Διονυσίου Αεροπαγίτου Καθολικών δυνάμει του 
4432/21.9.1990 πληρεξουσίου της συμβολαιογράφου 
Αθηνών Σταμάτας Μπαρμπαλιά - Φουρλή. 

7. Την 283/3.8.1995 σύμφωνη γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος, αποφασίζουμε; 

Αρθρο 1 

1) Εγκρίνεται η πραγματοποίηση μέρους της μεταφο¬ 
ράς συντελεστή δόμησης, που εγκρίθηκε με το από 7-11 / 
13.11.1991 Π.Δ/γμα (Δ' 825) και συγκεκριμένα για 35,12 
τ.μ. ορόφων από το βαρυνόμενο ακίνητο οτο οποίο υφί- 
σταται κτίριο που έχει χαρακτηρισθεί ως διατηρητέο και το 
οποίο βρίσκεται στο πολεοδομικό συγκρότημα Αθηνών 
εντός του εγκεκριμένου σχεδίου του Δήμου Αθηναίων επί 
των οδών Πανεπιστημίου αρ. 24 και Ομήρου για το οποίο 
έχουν εκδοθεί οι 4794/24.12.1992, 5731/30.7.1993, 
5733/30.7.1993 και 5449/28,5.1994 σχετικοί ονομαστι¬ 
κοί τίτλοι δικαιώματος μεταφοράς συντελεστή δόμησης 
για 17,63 τ.μ., 4,90 τ.μ., 12,61 τ.μ. και 3,31 τ.μ. αντί¬ 
στοιχα από ορόφους υπέρ του Ιερού Καθεδρικού Ναού 
Αγίου Διονυσίου Αεροπαγίτου Καθολικών, κυρίου και δι¬ 
καιούχου της μεταφοράς συντελεστή δόμησης του βαρυ- 
νόμενου ακινήτου, σε ωφελούμενο ακίνητο με χρήση γενι¬ 
κής κατοικίας για το οποίο σύμφωνα με το από 12.5.1995 
θεωρημένο από το Πολεοδομικό Γ ραφείο Αργυρού πόλης 
της Νομαρχίας Αθηνών τοπογραφικό διάγραμμα σε κλί¬ 


μακα 1:200 συντρέχουν οι προϋποθέσεις των παρ. 2 και 3 
της ενότητας Α ίου άρθρου 4 του Ν. 2300/1995 και για το 
οποίο έχει υποβληθεί πλήρης μελέτη στην αρμόδια κε¬ 
ντρική υπηρεσία πριν από την 30.5.1994 και το οποίο βρί¬ 
σκεται οτο πολεοδομικό συγκρότημα Αθηνών εντός του 
εγκεκριμένου σχεδίου του Δήμου Αλίμου επί των οδών 
Χρονοπούλου αρ. 27 και Τσουδερούαρ. 12, ΟΤ 4Α, για το 
οποίο υφίσταται δικαίωμα πραγματοποίησης μεταφοράς 
συντελεστή δόμησης υπέρ των θεοδώρου Αναστασάκου 
του Αναστασίου και Αγγελικής Αναστασάκου - Αναπλιώ¬ 
του σύμφωνα με το 5403/17.11.1994 συμβόλαιο της 
συμβολαιογράφου Πειραιά Αικατερίνης Κοντογεωργο- 
ποΰλου - Διπλαρά όπως το ωφελούμενο ακίνητο φαίνεται 
με τα στοιχείο (Α Β Γ Δ Α) οτο σχετικά πρωτότυπο τοπο- 
γραφικό διάγραμμα σε κλίμακα 1:200 που θεωρήθηκε 
από τον προϊστάμενο της Διεύθυνσης Τοπογραφικών 
Εφαρμογών με την 33299/1995 πράξη του και που αντί¬ 
τυπά του οε φωτοσμίκρυνση δημοσιεύεται με την πα¬ 
ρούσα απόφαση και στο οποίο η συνολική πρόσθετη επι¬ 
φάνεια που εγκρίνεται να δομηθεί επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 128,82 τ.μ. σε ορόφους. 

2) Τα ειδικότερα στοιχεία του βαρυνομένου ακινήτου το 
οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν. 2300/1995 εί¬ 
ναι τα εξής: 

α) θέση ακινήτου: Πανεπιστημίου αρ. 24 και Ομήρου, 
Δήμος Αθηναίων. 

β) Επιφάνεια ακινήτου: 3.196,50 τ.μ. 
γ) Συντελεστής δόμησης: 2,767. 
δ) Ποσοστό επιτρεπόμενης κάλυψης οικοπέδου: 
34,78%. 

ε) Αξία ανά τ.μ. γης: 419,234,06 δρχ. 
στ) Συντελεστής εμπορικότητας: 3,50. 

3) Τα ειδικότερα στοιχεία του ωφελούμενου ακινήτου 
το οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν. 2300/1995 και 
στο οποίο ανεγείρεται κτίριο σύμφωνα με την 969/ 
8.12.1993 οικοδομική άδεια και του οποίου οι όροι δόμη¬ 
σης ανσφέρονται στο από 12.5.1995 θεωρημένο από το 
Πολεοδομικό Γραφείο Αργυρούπολης της Νομαρχίας 
Αθηνών τοπογραφικό διάγραμμα σε κλίμακα 1:200 είναι 
τα εξής: 

α) θέση ακινήτου: Χρονοπούλου αρ. 27 καιΤσουδερού 
αρ. 12, Ο.Τ 4Α, Δήμος Αλίμου. 
β) Επιφάνεια ακινήτου: 311,10 τ.μ. 
γ) Συντελεστής δόμησης: 1,40. 
δ) Ποσοστό επιτρεπόμενης κάλυψης οικοπέδου: 40% 
σύμφωνα με το Ν. 1577/1985 (ΓΟΚ 1985). Υφιστάμενη 
σύμφωνα με 969/8.12.1993 οικοδομική άδεια: 37,85%. 

ε) Μέγιστο επιτρεπόμενο ύψος: 21,00 μ. σύμφωνα με 
Ν. 1577/1985 (ΓΟΚ 1985). 

στ) Συνολική επιτρεπόμενη επιφάνεια δόμησης: 311,10 
χ 1,40 = 435,54 τ.μ. 

ζ) Απόσταση (Δ): 5,10 μ. σύμφωνα με Ν. 1577/1985. 
Υφιστάμενη σύμφωνα με 969/8.12.1993 οικοδομική 
άδεια 2,50 μ. 
η) Χρήση: κατοικία. 

θ) Αξια ανά τ.μ. γης: 48.720,00 δρχ. 
ι) Συντελεστής εμπορικότητας: 1,00. 

4) Τα ειδικότερα στοιχεία της πραγματοποίησης της με¬ 
ταφοράς συντελεστή δόμησης είναι τα εξής: 

Η συνολική δομήσιμη επιφάνεια η οποία εγκρίνεται να 
δομηθεί στο ωφελούμενο ακίνητο επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 128,82 τ.μ. αε ορόφους που κατα- 
νέμονται σε 15,98 τ.μ. στον Δ' όροφο και 112,84 τ.μ, στον 
Ε' όροφο και αντιστοιχεί σε 35,12 τ.μ. από ορόφους από 
το περιγραφόμενο στην παράγραφο 1 βαρυνόμενο ακί¬ 
νητο. 

5) Τα ειδικότερα στοιχεία του ωφελούμενου ακινήτου 
μετά την έγκριση πραγματοποίησης μεταφοράς συντελε¬ 
στή είναι τα εξής: 

α) θέση ακινήτου: Χρονοπούλου αρ. 27 και Τσουδερού 
αρ. 12, Ο.Τ. 4Α, Δήμος Αλίμου. 
β) Επιφάνεια ακινήτοσ: 311,10 τ.μ, 
γ) Συντελεστής δόμησης: 1,814. 
δ) Ποσοστό επιτρεπόμενης κάλυψης οικοπέδου: 
37,85%. 

ε) Μέγιστο επιτρεπόμενο ύψος: 18,60 μ. 
στ) Συνολική επιτρεπόμενη επιφάνεια δόμησης: 564,20 
τ.μ. 

ζ) Τηρούμενη απόσταση (Δ): 2,50 μ. 
η) Χρήση: κατοικία. 

θ) θέσεις στάθμευσης: Απαιτούνται 5 θέσεις και εξα¬ 
σφαλίζονται 4 στην πυλωτή και 1 στον ακάλυπτο χώρο του 
οικοπέδου. 

ι) Η ανέγερση του κτιρίου στο ωφελούμενο ακίνητο πρέ¬ 
πει να γίνεται σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 33299/ 

1995 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

6) Πριν από την χορήγηση της οικοδομικής άδειας στο 
ωφελούμενο ακίνητο πρέπει: 

α) να προσκομισθούν στην αρμόδια περιφερειακή υπη¬ 
ρεσία από τους ενδιαφερόμενους πιστοποιητικά από τα 
αρμόδια υποθηκοφυλακεία ότι η παρούσα απόφαση ση¬ 
μειώθηκε στο περιθώριο των οικείων μερίδων του βαρυνο- 


μένου και του ωφελουμένου ακινήτου και βεβαίωση της 
αρμόδιας κεντρικής υπηρεσίας ότι ακυρώθηκαν οι ονομα¬ 
στικοί τίτλοι δικαιώματος μεταφοράς συντελεστή δόμη¬ 
σης 4794, 5731,5733 και 5449. 

β) να διαπιστωθεί από την αρμόδια περιφερειακή υπη¬ 
ρεσία ότι η παρούσα απόφαση καταχωρήθηκε στο βιβλίο 
που τηρείται για τον Δήμο Αλίμου σύμφωνα με την παρά¬ 
γραφο 7 της 32913/10.5.1995 απόφασης του Υπουργού 
Περιβάλλοντος, Χωροταξίας και Δημοσίων Έργων (Δ’ 
341/18.5.1995). 

γ) να ελεγχθεί από την αρμόδια περιφερειακή υπηρεσία 
ότι η πραγματοποίηση μεταφοράς συντελεστή δόμησης 
που εγκρίνεται με την παρούσα απόφαση είναι εντός των 
ορίων του 10% του συνόλου των δομήσιμων επιφανειών 
που προκύπτει κατά προσέγγιση από την εφαρμογή των 
ισχυόντων συντελεστών δόμησης εντός του ρυμοτομικού 
σχεδίου του Δήμου Αλίμου. 

Αρθρο 2 

1) Ακυρώνονται οι 4794/24.12.1992,5733/30.7.1993 
και 5449/28.5.1994 ονομαστικοί τίτλοι δικαιώματος με¬ 
ταφοράς συντελεστή δόμησης στο σύνολό τους. 

2) Ακυρώνεται ο 5731/30.7.1993 ονομαστικός τίτλος 
δικαιώματος μεταφοράς συντελεστή δόμησης για το 
τμήμα των 1,57 τ.μ. από ορόφους. 

3) Εγκρίνεται για το υπόλοιπο τμήμα των 3,33 τ.μ. από 
ορόφους που δεν χρησιμοποιήθηκε από τον τίτλο 5731 η 
χορήγηση νέου τίτλου στο όνομα του δικαιούχου Ιερού 
Καθεδρικού Ναού Αγίου Διονυσίου Αεροπαγίτου Καθολι¬ 
κών. 

Αρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως, 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 16 Οκτωβρίου 1995 

0 ΥΠΟΥΡΓΟΙ 

ΚΩΣΤΑΣ ΛΑΛΙΩΤΜΣ 

